ĒNU EKONOMIKAS APKAROŠANAS PADOMES

SĒDES PROTOKOLS

Rīgā Nr.6 2018.gada 28.februārī

**Ēnu ekonomikas apkarošanas padome**

1. Pieņemt zināšanai Valsts iestāžu darba plānā ēnu ekonomikas ierobežošanai 2016. – 2020.gadam iekļauto uzdevumu izpildes progresu.
2. Uzdot jauno iniciatīvu iesniedzējiem saskaņot uzdevumus ar atbildīgajām un iesaistītajām iestādēm un līdz 2018.gada 28.aprīlim iesniegt Finanšu ministrijai uzdevumus iekļaušanai Valsts iestāžu darba plānā ēnu ekonomikas ierobežošanai 2016. – 2020.gadam.
3. Aicināt Latvijas Darba devēju konfederācijas un Latvijas Tirdzniecības un rūpniecības kameras pārstāvjus kopīgi izvērtēt Latvijas Darba devēju konfederācijas priekšlikumu ierobežot darba samaksas izmaksu skaidrā naudā realizācijas iespējas, ieguvumus un riskus, nepieciešamības gadījumā izveidojot ekspertu darba grupu, un par izvērtēšanas rezultātu informēt Padomi.
4. Uzdot Finanšu ministrijai veikt izmaiņas Valsts iestāžu darba plānā ēnu ekonomikas ierobežošanai 2016. – 2020.gadam atbilstoši saņemtajiem un saskaņotajiem priekšlikumiem.
5. Iekšlietu ministrijai sadarbībā ar Finanšu ministriju un Labklājības ministriju līdz 2018.gada 1.jūlijam sagatavot un iesniegt izskatīšanai Ministru kabinetā likumprojektu “Grozījumi Apsardzes darbības likumā”, paredzot apsardzes nozares reģistra izveidi, kurā tiktu ietvertas ziņas par izsniegtajām licencēm, noslēgtajiem līgumiem (tai skaitā ar apakšuzņēmējiem), apsargājamajiem objektiem, apsardzes komersantiem pieejamajiem resursiem (tai skaitā cilvēkresursiem), apsardzes sertifikāta iegūšanai personu nokārtotajiem pārbaudījumiem, personām izsniegtajiem apsardzes sertifikātiem un to derīgumu termiņu, personu apgūtajām apsardzes izglītības programmām un mācību kursiem un citas nepieciešamās ziņas, tai skaitā izvērtējot nepieciešamību iekļaut ziņas par elektronisku darba laika uzskaiti apsardzes jomā nodarbinātajiem.
6. Satiksmes ministrijai līdz 2018.gada 28.martam izvērtēt un iesniegt Finanšu ministrijai informāciju par tehnisko līdzekļu (fotoradaru) izmantošanas iespējām autoceļu lietošanas nodevu nomaksas, transportlīdzekļa tehnisko atbilstību un apdrošināšanas, kā arī citu satiksmes drošības risku kontrolē.
7. Vides aizsardzības un reģionālās attīstības ministrijai kopīgi ar Ekonomikas ministriju līdz 2019.gada 1.jūnijam iesniegt izskatīšanai Ministru kabinetā nepieciešamus grozījumus normatīvajos aktos, paredzot efektīvu datu apmaiņas instrumentu IT sistēmu līmenī (Būvniecības informācijas sistēma, Valsts vides dienesta informācijas sistēmas) un izveidojot efektīvu dabas resursu nodokļa administrēšanas sistēmu. IT sistēmu attīstībai nepieciešamo finansējumu skatīt 2019.gada kārtējā budžeta ietvaros, primāri izskatot iespēju sistēmu attīstībai piesaistīt Eiropas Reģionālās attīstības fonda finansējumu.
8. Finanšu ministrijai (Valsts ieņēmumu dienestam), Zemkopības ministrijai, Vides aizsardzības un reģionālās attīstības ministrijai līdz 2018.gada 16.martam sagatavot iespējamo risku sarakstu derīgo izrakteņu, lauksaimniecības preču (augļu un dārzeņu), kā arī ar akcīzes preču aprites jomās, kā arī nepieciešamos informatīvos resursus (datus) un rīkus efektīvas riska analīzes un aprites kontroles nodrošināšanai. Finanšu ministrijai sagatavot un iesniegt Ministru kabinetā informatīvo ziņojumu par preču aprites elektroniskas kontroles sistēmas ieviešanas iespējām.
9. Zemkopības ministrijai uzkrāt datus par reģistrēto nozares komersantu skaitu, augļkopības un dārzeņkopības nozares apgrozījumu, Latvijā audzēto augļu, ogu un dārzeņu apjomu un mazumtirdzniecības cenu izmaiņām, nozarē strādājošo vidējā atalgojuma izmaiņām un reizi pusgadā sagatavot Ministru kabinetam informatīvo ziņojumu par augļkopības un dārzeņkopības nozaru raksturojošo rādītāju analīzi (tai skaitā analīzi par patēriņa izmaiņām vietējā tirgū, importa un eksporta izmaiņu dinamiku, cenu izmaiņu dinamiku un nozares komersantu finansiālo rādītāju izmaiņām) un pamatojumu par augļu, ogu un dārzeņu, kuriem piemēro pievienotās vērtības nodokļa samazināto likmi piecu procentu apmērā, cenu izmaiņām, kā arī pievienotās vērtības nodokļa piecu procentu likmes piemērošanas ietekmi uz ēnu ekonomikas apmēra samazināšanos.
10. Ekonomikas ministrijai līdz 2018.gada 1.aprīlim sagatavot un iesniegt izskatīšanai Ministru kabinetā Ministru kabineta noteikumu projektu par būvniecības nozarē nodarbināto elektroniskās darba laika uzskaites sistēmas datu iesniegšanas kārtību vienotajā elektroniskās darba laika uzskaites datu bāzē.
11. Pieņemt zināšanai, ka Ekonomikas ministrija līdz 2018.gada 1.maijam iesniegs izskatīšanai Ministru kabineta komitejā Dzīvojamo telpu īres likuma projektu, kas paredz iespēju īres līgumus reģistrēt uz atvieglotiem nosacījumiem Valsts vienotās datorizētās zemesgrāmatas sistēmā.
12. Pieņemt zināšanai Valsts administrācijas skolas sagatavoto informāciju par Eiropas Savienības fondu projekta „Valsts pārvaldes cilvēkresursu profesionālā pilnveide korupcijas novēršanas un ēnu ekonomikas mazināšanas jomā” īstenošanas aktivitātēm.
13. Pieņemt zināšanai Valsts darba inspekcijas ziņojumu par Eiropas Platformas nereģistrētās nodarbinātības samazināšanai aktualitātēm un Platformas ekspertu vizītes rezultātā tapušajām rekomendācijām.
14. Atbildīgajām iestādēm informēt Finanšu ministriju par Valsts iestāžu darba plānā ēnu ekonomikas ierobežošanai 2016. – 2020.gadam iekļauto uzdevumu izpildes progresu un plānotājiem pasākumiem attiecībā uz uzdevumiem, kuriem nav iestājies izpildes termiņš, līdz 2018.gada 1.septembrim.

Priekšsēdētājs M. Kučinskis